

Na osnovu člana 40 Zakona o državnoj imovini (‘’Službeni list CG’’ br. 21/09 i 40/11), člana 5 Uredbe o prodaji i davanju u zakup stvari u državnoj imovini (‘’Službeni list CG’’, broj 44/10) i Zaključka Vlade Crne Gore, broj 08-11/23-5933/2 od 21.12.2023. godine, Tenderska komisija objavljuje

**JAVNI POZIV**

**za podnošenje ponuda za** **davanje u dugoročni zakup na period od 25 godina nepokretnosti koje se nalaze u KO Mrke, Glavni grad Podgorica, na auto-putu Bar-Boljare, dionica Smokovac-Mateševo (odmorište Gornje Mrke-lijeva strana u smjeru iz Podgorice) sa obavezom investicionog ulaganja - izgradnje benzinske stanice sa pratećim sadržajima, u skladu sa Urbanističko-tehničkim uslovima**

**1. Predmet zakupa**

Predmet izdavanja u zakup su katastarske parcele:

458/13, površine 3.409m2, 447/4, površine 156m2, 810/9, površine 333m2,458/14, površine 250m2, 447/2, površine 252m2, 809/11, površine 333m2, 810/8, površine 210m2, 810/7, površine 177m2, 458/12, površine 818m2, 458/15, površine 62m2 i 458/11, površine 30m2, u ukupnoj površini 6.030m2 upisane u list nepokretnosti broj 323 KO Mrke, Glavni grad Podgorica) čija je namjena izgradnja benzinske stanice i obavljanje pratećih uslužnih djelatnosti, na lokaciji odmorišta Mrke (lijeva strana u smjeru iz Podgorice) na autoputu Bar-Boljare, dionica Smokovac-Mateševo.

**2. Opšti uslovi**

2.1 Imovina iz člana 1 Javnog poziva izdaje se u zakup u viđenom stanju.

2.2. Minimalna cijena zakupa iznosi 60.300,00 € na godišnjem nivou. U skladu sa Odlukom o visini, načinu i uslovima plaćanja naknada za korišćenje državnih puteva, utvrđena je minimalna visina godišnje naknade za zakup, odnosno korišćenje određenih djelova putnog pojasa zemljišta za autoputeve, brze saobraćajnice i dionice koje su u sastavu tih puteva.

2.3 Na tenderu mogu učestvovati sva zainteresovana lica, uključujući i konzorcijume, koja otkupe tendersku dokumentaciju i potpišu izjavu o čuvanju povjerljivosti podataka u skladu sa ovim Javnim pozivom.

2.4 Naknada za otkup Tenderske dokumentacije iznosi 6.000,00 € (šest hiljada eura), a uplata se vrši na žiro račun 530-175709-81 kod NLB banke- sa naznakom za otkup tenderske dokumentacije za benzinsku stanicu (lokacija Gornje Mrke-lijeva strana iz pravca Podgorice).

2.5 Tenderska dokumentacija se može otkupiti svakog radnog dana od dana objavljivanja Javnog poziva do 09.02.2024. godine, u periodu od 09:00 do 15:00 časova.

2.6. Ponuđač uz ponudu mora uplatiti depozit ili dostaviti bankarsku garanciju ponude u korist Monteput-a DOO u iznosu od 40.000,00 € (četrdesethiljada eura).

2.7 Depozit iz tačke 2.6 Javnog poziva se uplaćuje na na žiro račun Monteputa broj 530-175709-81kod NLB banke – sa naznakom za učešće na javnom pozivu za zakup zemljišta za izgradnju benzinske stanice-odmorište Gornje Mrke-lijeva strana.

**3. Učesnici na Tenderu i kvalifikacioni uslovi**

3.1 Učešće na Tenderu biće omogućeno svim zainteresovanim licima (uključujući i konzorcijume) koja su:

* podnijela zahtjev Tenderskoj komisiji za dobijanje Tenderske dokumentacije u okviru roka za podnošenje prijave za učešće na Tenderu,
* potpisala Izjavu o čuvanju povjerljivih podataka
* platila naknadu za dobijanje Tenderske dokumentacije u iznosu od 6.000,00 €

(u daljem tekstu: Učesnik na tenderu).

3.2 Zahtjev za otkup Tenderske dokumentacije dostavlja se preporučenom poštom ili e-mailom na sljedeću adresu:

Monteput doo

Ulica Avda Međedovića broj 130

Podgorica

Telefon: 020/224-493

e-mail: office@monteput.me

3.3 Izjava o povjerljivosti dostavlja se zainteresovanim učesnicima poštom ili e-mailom, a u učesnici na tenderu dostavljaju Tenderskoj komisiji potpisanu Izjavu o povjerljivosti i dokaz o uplati naknade za Tendersku dokumentaciju poštom, e-mailom ili lično na adresu iz tačke 3.2 ovog Javnog poziva.

3.4 Učesnik na tenderu kvalifikovaće se kao ponuđač ako, pored opštih uslova, ispuni sljedeće Kvalifikacione uslove:

* Ponuđač mora biti prodavac naftnih derivata koji u vlasništvu ima najmanje 7 objekata u kojima se vrši prodaja naftnih derivata.
* Ponuđač mora imati najmanje pet godina neprekidnog iskustva u obavljanju djelatnosti trgovine naftnim derivatima
* Ponuđač mora da dokaže da posjeduje finansijsku sposobnost i sredstva neophodna za relizaciju predviđenog projekta na potpun i blagovremen način pod uslovima navedenim u Tenderskoj dokumentaciji i Ponudi.

3.5 Kvalifikacioni uslovi moraju biti ispunjeni kumulativno. Ispunjenost uslova ocjenjivaće se nakon prijema i otvaranja paketa sa Ponudama. Ispunjenost Kvalifikacionih uslova (uključujući svu dokumentaciju relevantnu za učestvovanje na Tenderu kao konzorcijumi) ispitivaće se prilikom ocjene Ponuda.

3.6 Ponudu može podnijeti Učesnik na tenderu u ime konzorcijuma ili konzorcijumi zajedno sa svim članovima konzorcijuma, pod uslovom da bar jedan član konzorcijuma ili svi članovi konzorcijuma zajedno ispunjavaju Kvalifikacione uslove, kao i da članovi konzorcijuma odgovaraju neograničeno solidarno za obaveze svakog od njih. Odgovornosti i obaveze svakog člana konzorcijuma moraju biti definisani i navedeni u ponudi.

3.7 Od Ponuđača se, između ostalog, očekuje da:

* ponudi minimalnu cijenu zakupa na godišnjem nivou u iznosu od 60.300,00 €,
* ponudi najmanje 0,01 € od prodatog litra goriva na benzinskoj stanici koja će biti izgrađena u na lokaciji koja je predmet ovog poziva;
* dostavi Investicioni program, obezbijeđen prihvatljivom garancijom banke, u kome se precizno navode struktura i dinamika investicije i planirani izvor potrebnog investicionog kapitala.

**4. Posjeta nepokretnosti koje su predmet zakupa**

Učesnici na tenderu mogu, uz prethodnu najavu Tenderskoj komisiji, posjetiti nepokretnosti koje su predmet Javnog poziva, svakog radnog dana od dana sticanja statusa Učesnika na tenderu do 23.02.2024. godine, u periodu od 10.00 do 13.00 časova.

**5. Rok za dostavljanje ponuda**

5.1 Ponude se dostavljaju neposrednom predajom Tenderskoj komisiji ili preporučenom poštom na adresu koja je navedena u tački 3.2 Javnog poziva, zaključno sa 26.02.2024. godine do 11:00 časova po lokalnom vremenu.

5.2 Ponude pristigle nakon roka za dostavljanje ponuda, bez obzira na način na koji su dostavljene, neće se razmatrati i neotvorene će se vratiti ponuđačima.

**6. Mjesto i datum otvaranja ponuda**

6.1 Otvaranje ponuda izvršiće se dana 26.02.2024. godine, sa početkom u 11:30 časova, u kancelariji broj 17, u upravnoj zgradi Monteputa, ul. Avda Međedovića 130, Podgorica, o čemu se ovim putem obavještavaju ponuđači, te im se drugo obavještenje neće slati.

6.2 Otvaranju ponuda, pored ponuđača, mogu prisustvovati i ovlašćeni predstavnici ponuđača.

**7. Ostali uslovi**

7.1 Tenderska komisija zadržava pravo da izmijeni ili dopuni pojedine odredbe ovog Javnog poziva najkasnije 5 dana prije roka za dostavljanje ponuda

7.2 Smatraće se da su ispunjeni uslovi za davanje u zakup ako u naznačeno vrijeme pristigne bar jedna ispravna ponuda.

7.3 Ponuđač koji dobije najviše bodova proglašava se zakupcem, a njegova ponuda smatraće se prihvaćenom ponudom za zakup predmetne lokacije.

7.4 Tenderska dokumentacija sadrži sve podatke i informacije za učešće na tenderu.

.